open-index/open-wikipedia-markdown huggingface dataset:
Perang Falkland

**Perang Falkland** (Bahasa Inggeris: Falklands War) ataupun **Perang Malvinas** (Bahasa Sepanyol: *Guerra de las Malvinas*), merupakan peperangan antara Argentina dan United Kingdom merebut Kepulauan Falkland, juga dikenali dalam bahasa Sepanyol sebagai *Islas Malvinas*, antara Mac dan Jun 1982. Kepulauan Falklands terdiri daripada dua pulau besar dan banyak pulau kecil di Lautan Atlantik Selatan timur Argentina, yang hak miliknya telah lama menjadi pertikaian. 

Argentina berada di tengah-tengah krisis ekonomi yang teruk dan penentangan umum terhadap junta kerajaan tentera yang menguasai Argentina pada tempoh sebelum perang. Kerajaan junta, yang diketuai oleh Presiden Jeneral Leopoldo Galtieri, kian terdesak untuk mengekalkan kuasanya. Lalu beliau memutuskan untuk memainkan sentimen kebangsaan yang lama terpendam dengan melancarkan perang terhadap tentera British di Kepulauan Falklands. Beliau menyangkakan kepulauan ini boleh ditawan dengan cepat dan mudah.
 
Ketegangan mengenai Kepulauan Falklands meningkat pada 19 Mac apabila 50 orang Argentina mendarat di Georgia Selatan dan mengibarkan Bendera Argentina mereka, tindakan yang dilihat sebagai serangan pertama dalam peperangan. Pada 2 April, Galtieri memerintah penjajahan Kepulauan Falkland, memulakan Peperangan Falklands.

Walaupun pada mulanya dikejutkan oleh serangan Argentina di pulau Selatan Atlantik, Britain melancarkan *task force* tentera laut untuk menangani tentera laut dan tentera udara Argentina, dan menghantar Royal Marines di lapangan. Selepas pertempuran sengit, pihak British akhirnya berjaya dan kepulauan itu kekal di bawah kuasa British, walaupun sehingga 2005, Argentina masih tidak melepaskan tuntutannya ke atas Kepulauan Falklands. Kesan politik peperangan tersebut amat dirasai di kededua buah negara. Kekalahan Argentina merupakan satu tamparan yang hebat kepada kerajaan tentera di Argentina, yang mengakibatkan kejatuhannya. Sementara gelombang perasaan patriotik melanda United Kingdom, memperkukuhkan kerajaan British Perdana Menteri Margaret Thatcher. Peperangan itu juga merupakan tema utama dalam kebudayaan kededua buah negara, dan telah menjadi tajuk beberapa buku, wayang dan lagu, walaupun akibat jumlah mangsa yang rendah, ingatan peperangan tersebut mulai pudar dari ingatan kedua-dua buah negara.

## Lihat juga
*
Solat berjemaah

**Solat berjemaah** bermaksud solat yang dilakukan lebih daripada seorang, atau secara beramai-ramai dalam satu barisan ( terbitan bentuk *ism* kata kerja  *ṣaffa* "menyusun; mengaturkan; berbaris"), diketuai seorang imam. Ini berdasarkan Sabda Nabi SAW: 
: "Solat berjemaah itu lebih afdhal (baik) daripada solat bersendirian dengan 27 kali darjat" (HR Bukhari dan Muslim)

Solat berjemaah terdiri daripada seorang imam dan sekurang-kurangnya seorang makmum. Solat secara berjemaah sangat dituntut dalam Islam. Bagi Mazhab Syafie hukumnya ialah fardu kifayah, manakala sesetengah pendapat mengatakan solat berjemaah hukumnya sunat muaakad atau sunat yang sangat dituntut dalam Islam. Mereka yang terlewat mengikuti solat berjamaah, dikenali sebagai masbuq.

Antara solat yang biasa ditunaikan secara berjemaah ialah solat fardu lima waktu, solat sunat hari raya, solat Sunat Istisqak, solat Sunat Tarawih dan solat Sunat Witir. Tetapi bagi Solat Jumaat, ia wajib dikerjakan secara berjemaah. 

Syarat-syarat sah solat berjemaah:
# Berniat mengikut/menjadi imam.
# Mengetahui segala apa yang dikerjakan oleh imam.
# Tiada dinding yang menghalangi antara imam dan makmum, kecuali bagi makmum perempuan di masjid hendaklah dibataskan dengan penghadang yang sesuai seperti kain.
# Tidak mendahului imam dalam takbir dan tidak pula melambatkannya.
# Tidak mendahului imam dalam rukun-rukun sembahyang.
# Kedudukan imam ialah di hadapan makmum, sekurang-kurangnya di takat tumit. Makmum tidak boleh berada di hadapan atau sebaris dengan imam.
# Solat makmum harus sama dengan solat imam, misalnya sama-sama solat Zuhur, Jumaat, qasar, jamak dan sebagainya.
# Makmum lelaki tidak mengikut imam perempuan.

Semasa berniat, seseorang itu perlu menambah perkataan makmuman (makmum lelaki), makmumatan (makmum perempuan), imaman (imam lelaki) atau imamatan (imam perempuan) selepas menyebut solat yang ingin dilakukan. 

Antara syarat untuk menjadi imam:
* Bacaannya lebih baik daripada bacaan makmum.
* Seseorang itu bukan sedang mengikut atau menjadi makmum kepada imam lain.
* Imam itu sudah mumaiyiz.
## Rujukan
Sembahyang

**Sembahyang** () merupakan perbuatan keagamaan yang bermaksud mendekati diri dengan suatu dewa atau Tuhan.

## Peristilahan
Istilah "sembahyang" melakurkan perkataan *sembah* (), "menyampaikan...memerikan dengan takzim [penuh hormat dan sopan]" dan *[[yang (kepercayaan)|yang]]* () iaitu "dewa" atau "tuan" (*god*[*s*], *lord*)"; dalam konteks asalnya, hal ini dimaksudkan arwah leluhur dan roh-roh penjaga alam serta semangat (seperti Semangat Padi) yang pernah dipuja sebelum dikaitkan dengan dewa-dewa dalam kepercayaan Hindu.

Penyebaran Islam di Asia Tenggara melalui pengajaran oleh sesetengah ulama beraliran sufi melanjutkan pengungkapan ini kepada kegiatan yang turut diistilahkan sebagai "solat", istilah serapan bahasa Arab menerangka lebih tepat merujuk kepada kegiatan ibadat sebagaimana yang dilakukan Nabi Muhammad.

## Rujukan
Pokok Godobos

**Pokok Godobos** adalah sejenis pokok ulam yang terdapat di hutan Malaysia. Nama botaninya *Enydra fluctuans*.

## Lihat juga
* Senarai pokok
Sedimentologi

**Sedimentologi** merupakan cabang geologi yang berkaitan dengan pemahaman ciri-ciri endapan, proses enapan, dan batuan enapan yang asalnya dilonggokkan dalam lembangan enapan.

Batu mendapan menutupi sebahagian besar permukaan bumi, dan mengandungi banyak sejarah dan rekod fosil.
Lembu daging

Lembu daging merujuk kepada lembu yang diternak untuk menghasilkan daging. Baka lembu daging biasanya dipilih daripada baka yang mempunyai daging yang tebal.

## Pautan luar
* http://agrolink.moa.my/jph/dvs/commodities/beef/beef-howto/beef-h-0.html
Lembu susu

**Lembu susu** merupakan lembu betina yang dibiakbakakan khusus untuk kebolehan menghasilkan susu dalam jumlah yang besar untuk pembuatan hasil tenusu. Lembu susu khususnya dari spesies *Bos taurus*.

Dahulu kala, tidak ketara bezanya antara lembu susu dengan lembu pedaging kerana kawanan yang sama sering digunakan untuk pemerolehan daging dan susu. Kini industri penternakan lembu lebih terkhusus dan kebanyakan lembu susu dibiakbakakan untuk menghasilkan jumlah susu yang tinggi.

## Pautan luar
* http://agrolink.moa.my/jph/dvs/commodities/susu/dairycattle.html
Jabatan Perangkaan Malaysia

**Jabatan Perangkaan Malaysia** (Tulisan Jawi:  **جابتن ڤراڠكأن مليسيا**) merupakan sebuah Jabatan yang beroperasi di bawah Kementerian Ekonomi yang bertujuan menghasilkan statistik yang berintegriti dan *reliable* dalam bidang ekonomi, sosial, demografi dan alam sekitar yang digunakan terutamanya oleh Kerajaan sebagai input dalam pembentukan pelaksanaan, penilaian dan semakan semula dasar awam negara.

## Latar belakang
### Penubuhan
Jabatan Perangkaan Malaysia ditubuhkan pada tahun 1949 di bawah peruntukan Ordinan Statistik 1949 dan dikenali sebagai Biro Statistik. Perangkaan yang dihasilkan pada masa itu terhad hanya kepada data perdagangan luar negeri dan pertanian ladang. 

Pada tahun 1965, Biro Statistik telah bertukar nama kepada Jabatan Perangkaan Malaysia dan beroperasi di bawah peruntukan Akta Perangkaan 1965 (Disemak 1989). Fungsi dan peranan Jabatan seterusnya telah berkembang di mana data/maklumat yang dikumpul semakin meluas merangkumi bidang ekonomi dan juga sosial.

Pada masa yang sama, pejabat perangkaan Sabah dan Sarawak telah menjadi cawangan kepada Jabatan Perangkaan dengan ibu pejabat di Kuala Lumpur. Jabatan Perangkaan Negeri di Semenanjung Malaysia telah ditubuhkan secara berperingkat-peringkat mulai tahun 1971 sehinggalah ke tahun 1982.

Jabatan Perangkaan Malaysia merupakan agensi utama kerajaan yang diamanah dan dipertanggungjawab untuk memungut, mentafsir serta menyebar perangkaan yang bertepatan masa dan terkini untuk memantau prestasi ekonomi dan juga pembangunan sosial negara.

Jabatan Perangkaan Malaysia yang beribu pejabat di Pusat Pentadbiran Kerajaan Persekutuan Putrajaya juga mempunyai pejabat di setiap negeri. Bagi memantapkan lagi kerja-kerja pengumpulan data oleh Jabatan Perangkaan Negeri, Pejabat-pejabat Operasi di beberapa buah negeri telah diwujudkan.

Dalam struktur organisasi kerajaan, Jabatan Perangkaan Malaysia diletak di bawah Kementerian Ekonomi Malaysia.

## Pautan luar
* Laman rasmi Jabatan Perangkaan Malaysia
Kumpulan Industri-Kerajaan Bagi Teknologi Tinggi Malaysia

**Kumpulan Industri-Kerajaan Bagi Teknologi Tinggi Malaysia** (Bahasa Inggeris: Malaysian Industry-Government Group for High Technology) atau **MIGHT** juga pernah dikenali sebagai **Unit Khas Teknologi Tinggi** merupakan sebuah agensi di bawah Jabatan Perdana Menteri Malaysia. Ia merupakan organisasi yang bebas, berasaskan industri dan bukan keuntungan yang memacu kemajuan keupayaan dan keupayaan teknologi tinggi di Malaysia.

MIGHT ditubuhkan pada 22 Februari 1993 dan kemudiannya digabungkan sebagai syarikat berhad oleh jaminan pada 15 Oktober 1994. Ia diletakkan di bawah Jabatan Perdana Menteri untuk menyokong Penasihat Sains kepada Perdana Menteri dan memanfaatkan sinergi pelbagai disiplin dan antara menteri dari kedua-dua industri dan Kerajaan. Ia adalah organisasi keahlian yang menarik sokongan intelektual, kewangan dan lain-lain dari ahli Lead dan biasa yang terlibat dalam pembangunan teknologi tinggi.

Ia berperanan penting dalam mendapatkan konsensus dan penyelarasan bagi kerjasama Industri-Kerajaan dalam teknologi tinggi.

## Rujukan


## Pautan luar
*  Laman rasmi MIGHT
L-Innu Malti

**L-Innu Malti** adalah lagu kebangsaan negara Malta. Seni kata ini telah dikarang Dun Karm Psaila, seorang penyajak yang dianggap adisasterawan negara tersebut manakala muziknya digubah Robert Samut. Lagu tersebut dimainkan kali pertama pada 3 Februari 1923.

Ia diumumkan sebagai suatu lagu kebangsaan oleh pemerintah negara Malta pada tahun 1945, pernyataan tersebut dimatubkan dalam Perlembagaan Kemerdekaan 1964 (*The 1964 Independence Constitution*).

## Sejarah penukilan
Seni kata lagu ini dikarang dalam bentuk doa kepada Tuhan. Robert Samut mengarang irama lagu ini seringkasnya agar memudahkan pelajar-pelajar sekolah menyanyikannya, atas cadangan abang iparnya yang juga Pengarah Pendidikan Rendah pada ketika itu.

## Lirik
### Versi [[bahasa Malta]]

**Nukilan Dun Karm Psaila**

Lil din l-art ħelwa, l-Omm li tatna isimha,
Ħares, Mulej, kif dejjem Int ħarist:
Ftakar li lilha bl-oħla dawl libbist.

Agħti, kbir Alla, id-dehen lil min jaħkimha,
Rodd il-ħniena lis-sid, saħħa 'l-ħaddiem:
Seddaq il-għaqda fil-Maltin u s-sliem.**Terjemahan lirik** 

Tanah manis, Ibu pertiwi yang memberi kami namanya, 
Peliharailah, Tuhan, sebagaimana yang Engkau telah selamanya peliharakan:
Ingatlah: kepadanya cahaya telah Engkau pakaikan.

Kurniakan, ya Tuhan, kebijaksanaan kepada yang memerintah,
Kembalikan belas kasihan kepada sang tuan, kesihatan kepada sang pekerja,
Benarkan ikatan [kesatuan] dan kedamaian dalam [kalangan] orang Malta.


### Versi [[bahasa Inggeris]]
**Lirik nukilan René Micallef**

Guard, Lord, forever, as you've done erst and ceasing never,
This land whose name we received, our motherly-named Mother.
Her you have draped with a light whose grace exceeds all other.

On those who govern, sovereign God, bestow understanding,
Grant wellness to those who work, largesse to those employing,
Make firm, make just all our bonds, the peace we are enjoying. 


**Terjemahan lirik Micallef**

Peliharalah, Ya Tuhan, sepertilah yang pernah dan selamanya dilakukan,
Tanah ini yang namanya diberi, Bunda kami,
Dia telah kamu limpahi dengan cahaya rahmat mengatasi segalanya.

Kepada yang memerintah, Ya Tuhan, Engkau kurniakanlah kefahaman,
Kurniakan kesihatan kepada yang bekerja, kurniakan kemurahan kepada yang menggaji,
Utuhkan dan adilkan segala hubungan kita, [dan] kedamaian yang kami nikmati.


**Lirik nukilan May Butcher

O Little Island, Lord, as ever Thou hast guarded!
This Motherland so dear whose name we bear!
Keep her in mind, whom Thou hast made so fair!

May he who rules, for wisdom be regarded!
In master mercy, strength in man increase!
Confirm us all, in unity and peace!
</poem><poem style="margin-left:1em; float:left;">**Terjemahan lirik Butcher'''

Pulau ini, sepertimana yang Engkau peliharakan, Ya Tuhan,
Tanah air ini yang disayangi dan namanya kami junjung!
Peliharalah ia yang Engkau telah berkati!

Semoga yang memerintah diberikan kebijaksanaan!
Semoga yang mengetuai diberi  belas kasihan, semoga yang jelata diberi kekuatan,
Utuhkanlah perpaduan dan kedamaian dalam kami semua!


## Rujukan

## Pautan luar

* Persembahan lagu ini oleh Orkestra Belia Malta
Zabur

***Zabur*** () disamakan oleh sesetengah ulama dengan kitab Mazmur, yang menurut agama Islam adalah salah satu kitab suci yang diturunkan sebelum Al Qur'an (selain Taurat dan Injil).

Istilah *zabur* adalah sewarisan dengan istilah ibrani *zimra*, bermaksud "lagu, muzik." Ia bersama dengan *zamir* ("lagu") dan *mizmor* ("Kitab Mazmur"), merupakan terbitan *zamar*, bermaksud "nyanyi, nyanyikan pujian, buatkan muzik."

## Pengenalan
Zabur merupakan koleksi sajak dan lagu kerohanian. Semua itu asalnya disalin untuk dinyanyikan, bukan sekadar dibaca. Menurut tradisi Islam, Zabur merupakan kitab yang digunakan di Istana Suci Sulaiman di Baitulmaqdis (iaitu, kuil Sulaiman). Lazimnya, digelar Zabur Daud. Tidak dikatakan yang Daud menulis semua yang ada di dalam Zabur, kerana sesetengah ulama Islam menyatakan beberapa nabi dan wali turut menyumbang kepada Zabur. Walau bagaimanapun, Zabur ditujukan kepada Daud berbanding yang lain. Beberapa yang terdapat dalam sumbangan kepada Zabur ialah Musa, Uzair, Sulaiman, Ethan, Haman, dan Asaph. Kebanyakan bab menyatakan siapa yang menulis di permulaannya. Zabur mengandungi 150 bab atau lagu yang dipecahkan kepada lima bahagian:

Bahagian pertama -- bab 1 hingga 41
Bahagian kedua -- bab 42 hingga 72
Bahagian ketiga -- bab 73 hingga 89
Bahagian keempat -- bab 90 hingga 106
Bahagian kelima -- bab 107 hingga 150

## Zabur menurut hadis
Satu hadith dari sahih Bukhari, mengatakan:
Daripada Abu Hurairah r.a., Rasulullah bersabda, 
:"Pembacaan Zabur dimudahkan bagi Daud. Dia sering mengarahkan agar binatang tunggangannya diletakkan pelana, dan mampu menghabiskan bacaan Zabur sebelum pelana siap diletakkan. Dan dia tidak akan makan tetapi hasil dari kerjanya sendiri."

## Rujukan
Citroën

**Citroën** adalah sebuah syarikat pembuat kereta Perancis yang bermula operasi pada tahun 1919 oleh André Citroën. Kini, ia adalah sebahagian daripada PSA Peugeot Citroën. Ibu pejabatnya terletak di Paris.

Pada asalnya, Citroën adalah pembuat kereta secara besar-besaran dengan rekabentuk yang agak ringkas, tetapi pada 1934 Citroën memasarkan innovasi baru Traction Avant (kerete pandu hadapan) (1934-1956). Sehingga hujung 1980-an syarikat kereta ini mempunyai reputasi untuk merekabentuk kereta dengan cara unik. Model signifikan yang lain adalah seperti H Van (1947-1981, "HY"), 2CV (1948-1990, "Ugly Duckling"), DS (1955-1975) dan CX (1974-1989).

## Sejarah

Sejarah Citroën bermula dengan penubuhnya iaitu André Citroën. Selepas bekerja dengan askar Perancis, beliau membuka perniagaan untuk membuat gear pada 1919, beliau mula menghasilkan kenderaan dengan kereta pertama iaitu Type A.
Pokok Handeuleum

**Pokok Handeuleum** adalah sejenis pokok ulam yang terdapat di hutan Malaysia. Nama botaninya *Grapthophyllum pictum*.

## Lihat juga
* Senarai pokok
Kacip fatimah

**Kacip fatimah** ialah sejenis tumbuhan yang terdapat di hutan Malaysia, dan nama botaninya ialah *Labisia pumila*. Dalam kegunaan tradisional, kacip fatimah digunakan untuk mengekalkan sistem pembiakan yang baik bagi wanita, untuk mengetatkan dan melincirkan serta meningkatkan fungsi seksual seperti tongkat ali. 

## Penanaman
Kacip fatimah biasanya didapati di kawasan yang bercangkat rendah, di kawasan berair dan ia boleh dibiak menggunakan biji benih.  

## Kegunaan
Air rebusan kacip fatimah terutama bahagian akarnya diminum untuk tujuan rawatan. Dalam perubatan tradisional masyarakat Melayu, penggunaan kacip fatimah terkenal dalam merawat wanita yang baru lepas bersalin. Selain daripada itu juga, keseluruhan pokok ini juga boleh dijadikan debu dan digunakan untuk rawatan buasir dengan cara menyapu pada bahagian buasir yang keluar. Ia juga digunakan untuk mengubati sakit dalam tulang dan meroyan.

Ia juga digunakan untuk merawat PCOS.*Polycystic Ovary Syndrome (PCOS)* merupakan sejenis penyakit sistem reproduksi wanita akibat ketidakseimbangan hormon dalam badan. Ia memberi kesan terhadap kitaran haid dan ovulasi.

## Pautan luar
* Jabatan Perhutanan Semenanjung Malaysia
* Kacip Fatimah
Mentha arvensis

**Keresmen**, **kepari**, **bijanggut**, **bujanggut** atau **janggat** (nama botani: ***Mentha arvensis***) ialah spesies tumbuhan berbunga jenis pudina dalam keluarga Lamiaceae.

Ia tumbuh asli di kawasan-kawasan beriklim sederhana Eropah, Asia barat dan tengah, tengah Himalaya dan timur Siberia, dan Amerika Utara; tetapi ia selamat ditanam di Asia Tenggara dan Sri Lanka. Ia boleh tumbuh di tempat-tempat lembap terutamanya tempat di sepanjang anak-anak sungai.

## Rujukan
Pokok Labu Mie

**Pokok Labu Mie**  (Cucurbita pepo, L.) adalah sejenis pokok ulam yang terdapat di ]Malaysia. 

## Galeri

File:Winter Squash Cucurbita pepo 2000px.jpg|Labu `Delicata'
File:PetitPanSquash.jpg|Labu Pattypan
File:Pumpkins.jpg|Connecticut Field variety
File:Spaghetti Squash 700.jpg|Labu Spaghetti 
File:Cucurbita pepo var. styriaca03.jpg|var. *styriaca*
File:Courgette_bloem_met_gewone_aardhommel_%28Cucurbita_pepo_and_Bombus_terristris%29.jpg|Bunga jantan  zucchini 
File:Baby_zucchini.jpg|Baby zucchini


## Lihat juga
* Senarai pokok
Labu air

**Labu air** (*Lagenaria siceraria*), turut dipanggil **labu putih**, **labu air putih**, **labu botol**, **labu berleher**, **labu jantung**, **labu kocong** atau **labu pandak**, ialah penjalar yang ditanam untuk buahnya. Ia boleh dituai semasa putik sebagai sayuran atau dituai matang untuk dikeringkan dan digunakan sebagai perkakas, bekas atau alat muzik. Buah labu yang segar berkulit hijau muda licin dan isi putih.

Pokok labu merupakan salah satu pokok yang ditanam di dunia, ditanam bukan sebagai makanan tetapai bagi bekas simpanan.

## Asal dan taburan
Ia biasanya dikenali sebagai pokok ditanam di kawasan tropika dan separa tropika berasal dari Asia menurut sesetengah sumber, dan Afrika daripada sumber lain. Ia mudah tumbuh meliar. Sejenis labu yang hidup liar dijumpai baru-baru ini di Zimbabwe. Labu awal ini memiliki kulit nipis yang tidak tahan bagi penghantaran. Labu masa kini memiliki kulit tebal melalui penanaman.

Penyelidikan terkini menunjukkan dua pendomestikan yang tidak berkait: yang pertama sekitar 8–9 juta tahun dahulu di Asia, yang kedua sekitar 4 juta tahun dahulu di Afrika. Kulit labu yang ditanam, tidak seperti saudara liarnya, adalah tebal dan tahan air. Ketahanan dan sifat ringan labu ini menjadikan ia mampu tersebar meluas tanpa campur tangan manusia kerana biji benihnya kekal mampu bercambah walaupun terapung di laut untuk tempoh yang lama

Manusia telah mengumpul, menyimpan dan menyemai biji benih buat masa yang lama sehinggakan ia boleh dibukti melalui genetik dan mendorong kepada perubahan bentuk bagi labu Asia dan labu Afrika. Ini membolehkan mengenal pasti asal labu di kawasan berlainan. Sementara itu, penyelidikan menunjukkan labu yang dijumpai dalam jumpaan arkeologi Amerika lebih hampir kepada subspesies labu Asia berbanding labu Afrika.

## Keracunan
Sebagaimana ahli keluarga Cucurbitaceae, labu memiliki cucurbitacin yang diketahui mengandungi sitotoksin. Toksin yang dikenali sebagai sebatian tetracyclic triterpenoid cucurbitacins wujud dalam buah dan sayuran keluarga timun, bertanggung jawab bagi rasa pahit dan mampu menyebabkan ulser perut. Terdapat juga kes lampau di mana orang mati akibat meminum air labu.

## Lihat juga
* Labu manis
* Labu siam

## Rujukan
Labu siam

**Labu siam** atau nama saintifiknya *Sechium edule* adalah sejenis spesies tumbuhan dari keluarga Cucurbitaceae serumpun timun. Ia bertaburan asal merangkumi kawasan selatan Mexico ke Guatemala di Amerika Tengah di mana ia diperkenalkan para pelayar Sepanyol semasa Pertukaran Columbus.

Buahnya dimakan sebagai ulam.

## Botani
Pokok labu siam jenis menjalar dari akar berubi besar dengan batang berjalur memanjang dan sulur besar. Daun pokok tersusun berpilin berbulu halus.

Bunga jantan menjambak pada ketiak daun manakala bunga betina tumbuh tunggal sahaja. Buahnya berukuran sederhana berkulit licin dan berwarna kehijauan dengan sebiji benih sahaja dalamnya.

## Galeri

Image:Perulero.jpg|*Perulero* (yellowish-white variety)
Image:Sprouting-chayote-november.JPG|Sprouting chayote, showing reproductive process of this plant
Image:Su_su.jpg|Chayote growing on vines
image:Chayote_on_vine_Central_America.jpg|Chayote on vines
Image:Sechium_edule_plantation_Salazie_dsc03258.jpg|Chayote Plantation
File:Chayoitejf.JPG|Sechium edule (chayote) with beef (Philippines).


## Rujukan

;Sumber utama
* Rafael Lira Saade. 1996. Chayote *Sechium edule* (Jacq.) Sw. Promoting the conservation and use of underutilized and neglected crops. 8. Institute of Plant Genetics and Crop Plant Research, Gatersleben/International Plant Genetic Resources Institute, Rome, Italy. ISBN 92-9043-298-5 available in pdf format

## Pautan luar

* Mirlitons.org Nonprofit organization dedicated to promoting the conservation and innovative uses of Louisiana heirloom mirlitons - includes free growing guides and recipes.
* Adopt a Mirliton  Nonprofit Program
* Chayote Information Purdue University Horticulture
* Growing Chayote Mother Earth News
Selasih

**Pokok Selasih** ialah sejenis pokok ulam saka yang terdapat di kawasan beriklim tropika. Pokok Selasih berasal dari India dan sekitarnya. Nama botaninya *Ocimum basilicum*.

## Lihat juga
* Kemangi
* Selasih hitam

## Pautan luar

* http://images.google.com/images?hl=en&q=%22Ocimum+basilicum%22&gbv=2
* http://www.melur.com/myherba.asp?plant_id=27
Pokok Sembung

**Sembung**, **sembong** atau **capa** () merupakan spesies tumbuhan berbunga dalam genus *[[Blumea]]* keluarga Asteraceae untuk tradisi merawat penyakit selesema, reumatik, kembung, diarea, sakit tulang dsb.  Nama sainsya ***Blumea balsamifera .*** 

## Gambaran
Pokok Sembung digunakan dalam rawatan herbal bagi selsema dan sebagai pelawas dalam perubatan Filipina, di mana ia dikenali sebagai pokok **sambong**.  Ia turut digunakan dalam perubatan rakyat Thailand dan China. 

Genus *Blumea* terdapat di zon tropika dan sub-tropika di Asia, terutama tanah benua India dan Asia Tenggara. Ia dianggap sebagai rumpai ("ruderal species"), dan merupakan tumbuhan yang sering tumbuh dikawasan yang telah ditebang, and in grasslands. Ia digambarkan secara fizikal sebagai:

## Pemerian
Genus *Blumea* dijumpai di zon tropis dan sub-tropis Asia, terutama di India dan Asia Tenggara. Tanaman ini biasanya tumbuh liar di ladang dan dianggap sebagai gulma pengganggu. dan di padang rumput

Sembung merupakan pokok renel yang tumbuh tegak dengan tinggi pencapai 4 m dan berambut halus. Daun bahagian bawah bertangkai, sedang di bahagian atas merupakan daun duduk yang tumbuh berseling, berbentuk bundar telur dan lonjong, bahagian pangkal dan ujung lancip, pinggri bergerigi, dan terdapat 2-3 daun tambahan pada tangkai daunnya. Permukaan daun bahagian atas agak kasar, sedangkan bahagian bawah halus seperti beludru. Bunga bekelompok berupa malai, muncul di ujung cabang dan berwarna kuning. Buah longkah sedikit melengkung dengan panjang 1&nbsp;mm.

## Bahagian yang digunakan
Bahagian yang digunakan adalah bahagian akar dan daun, baik dalam kondisi segar maupun kering.

Contoh pemakaian untuk penyakit diarea, sakit perut, kolera, dan masuk angin: cuci bersih 5 lembar daun sembung, lalu potong kecil-kecil, rebus daun dalam 3 gelas air sampai tersisa seperlima air gelas. Dinginkan, kemudian disaring dan dibuat ramuan. Minum hasil saringan 3 kali sehari, masing-masing 3/4 gelas besama 1 sudu makan madu.

## Kandungan Kimia
Kandungan kimianya terdiri dari borneol, cineole, limonene, dan dimenthyl ether phloroacetophenone, glukosida, alkohol sesquiterpen, asam palmitin, minyak siri, dan zat bergetah (untuk kapur barus). Daun segarnya mengandung borneol, rasanya asam, sedikit pahit, agak hangat, dan harum.

## Cara tanam
Tanaman Sembung berkembang dengan biji, pemeliharaannya sangat mudah, hanya diperlukan cukup air, dan kelembaban. Pupuk yang diperlukan hanya pupuk dasar. Sembung akan baik tumbuh di tempat yang cukup sinar matahari atau sedikit terbuka.

## Rujukan
  

## Pautan luar
* http://www.melur.com/myherba.asp?plant_id=138

Lihat juga
Pokok Terung Kecil

Pokok Terung Kecil 
imej:Pokok Terung Kecil - tiada                          
**Pengkelasan saintifik**                                                          
AlamTumbuhan                                            
DivisionTiada                                        
Kelas Tiada                        
Order Tiada                      
FamiliTiada                        
GenusTiada                                       
Spesiessolanum ferox 
**Spesies berkait:** 
Tiada                  


**Pokok Terung Kecil** adalah sejenis pokok ulam yang terdapat di hutan Malaysia, dan nama botani pokok Terung Kecil adalah *solanum ferox*.

## Nama pokok menurut huruf
A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z
Storan data komputer

Istilah **storan** dan **ingatan** merujuk kepada bahagian komputer yang menerima dan mengekalkan keadaan fizikal data dikandung untuk suatu jangka masa tertentu sebaik diarahkan walaupun jika kuasa elektrik ke komputer tersebut dimatikan. Biasanya istilah "ingatan" (*memory*) digunakan untuk peranti yang lebih laju, manakala "storan" (*storage*) untuk peranti yang lebih perlahan.

Di dalam komputer rumah, jenis storan selalunya terdiri daripada:
* Cakera keras, yang menyimpan program dan fail pengguna. Ia boleh menyimpan data walaupun tanpa bekalan kuasa, dan mempunyai muatan yang besar.
* Cakera liut bersaiz 1.44 MB (kini menjadi kurang popular dengan adanya cakera optikal dan pemacu kilat USB
* Cakera optikal, iaitu sama ada CD-ROM, DVD-ROM atau cakera Blu-ray. Cakera optikal mempunyai saiz storan yang besar, iaitu 650 MB (cakera padat), 4.7 GB (DVD) dan 25 GB (cakera Blu-ray).
* Pemacu kilat USB adalah jenis peranti storan yang semakin popular bagi menggantikan disket disebabkan saiznya yang kecil tetapi mampu menyimpan data yang jauh lebih besar, malah sesetengah model mempunyai saiz storan lebih besar daripada sekeping DVD. Pemacu kilat USB menggunakan ingatan kilat yang tidak meruap tetapi boleh dipadam dan ditulis semula dengan pantas.
* RAM, digunakan untuk menyimpan program atau data untuk sementara semasa komputer sedang menggunakannya. Ia boleh berfungsi dengan laju, namun segala maklumat yang ada di dalamnya akan hilang apabila komputer dimatikan.
* Ingatan cache, biasanya dipasang terus pada mikropemproses, cakera keras atau peranti lain. Ia merupakan satu ingatan kecil berkelajuan tinggi yang menyimpan salinan data supaya pemproses boleh bekerja dengan pantas tanpa perlu menunggu peranti lain yang perlahan.

Satu analogi yang sesuai ialah ingatan manusia, di mana cakera keras merupakan ingatan jangka panjang dan RAM merupakan ingatan jangka pendek.

## Ingatan utama
Bahagian-bahagian ingatan (memory) untuk mengingati data serta menyimpan sementara
arahan dan tugas yang perlu dilaksanakan.

Ingatan utama komputer juga dikenali sebagai RAM, mewakili Ingatan capaian rawak ("Random Access Memory"). Ia dibina dari litar bersepadu dan memerlukan kuasa eletrik bagi mengekalkan maklumat di dalamnya. Apabila kuasa hilang, maklumat dalamnya turut hilang. Ia boleh dicapai secara langsung oleh CPU. Masa capaian bagi mambaca dan menulis bait (byte) tertentu adalah bebas dari di mana di ingatan bait tersebut berada, dan kini sekitar 50 nanosaat (seribu juta dari sesaat). Ini secara kasar setara dengan kepantasan CPU perlu untuk mencapai data. Ingatan utama mahal berbanding ingatan luar oleh itu ia memiliki kapasiti terhad. 

Kapasiti yang ada bagi harga diberi semakin meningkat setiap masa. Sebagai contoh banyak Komputer Peribadi kini memiliki keupayaan 16 megabait (juta bait), manakala 64 megabait kini biasa pada stesyen kerja perniagaan. CPU biasanya akan memindahkan data dari dan ke ingatan utama dalam kelompok dua, empat, atau lapan, sungguhpun operasi yang dilaksanakannya hanya memerlukan satu bait.

## Rujukan
Natrium klorida

**Natrium klorida**, juga dikenali dengan garam biasa, garam makan atau halit, adalah satu sebatian kimia yang menyebabkan kemasinan laut dan juga cecair dalaman dalam organisma multisel. Sebagai perencah utama dalam garam makan, ia biasanya digunakan sebagai pengawet makanan seperti ikan masin. 

## Struktur kristal

Natrium klorida membentuk kristal dengan kiub simetri. Di dalamnya, ion klorin, ditunjukkan di sebelah kiri sebagai sfera hijau, disusun dalam bentuk padatan rapat kuib, sementara ion-ion yang lebih kecil adalah natrium, ditunjukkan di sebelah kiri sebagai (sfera biru, memenuhi jurang oktahedron di antara mereka).

Setiap ion dikelilingi oleh enam ion yang berlainan jenis. Struktur asas ini boleh dijumpai dalam banyak mineral lain, ia dikenali sebagai struktur halit. Susunan ini dikenali sebagai *padatan rapat kuib* (ccp).

Ia dipegang bersama oleh satu ikatan ion dan daya elektrostatik.

## Lihat juga
* Garam

## Pautan luar

*
Persetiaan Versailles

**Persetiaan Versailles** juga dikenali sebagai **Triti Versailles** merupakan satu daripada lima perjanjian yang ditandatangani semasa Persidangan Damai Paris yang bermula pada 18 Januari 1919. Perundingan ini diketuai oleh lima kuasa besar yang berjaya menewaskan Kuasa Paksi iaitu Amerika Syarikat, Britain, Perancis, Itali dan Jepun. Tokoh-tokoh yang utama yang terlibat di dalam perundingan ini termasuklah Georges Clemenceau (Perancis) David Lloyd George (Britain), Vittorio Orlando (Itali) dan Woodrow Wilson (Amerika Syarikat). 

Hasilnya, lima perjanjian telah dimeterai dan ia diberi nama berdasarkan lima bandar *suburbs* di sekitar Paris iaitu Versailles, St Germain, Trianon, Neuilly dan Serves.

## Syarat utama

Perjanjian Versailles merupakan perjanjian yang paling komprehensif yangmana sebahagian kuasa besar telah bersetuju untuk menghukum Jerman dan negara lain yang tewas dalam Perang Dunia I. Antara syarat dan terma yang utama ialah:
# Penyerahan kesemua tanah jajahan atau koloni Jerman sebagaimana yang dimandatkan oleh Liga Bangsa (*League of Nations*): 
# Wilayah Alsace-Lorraine dipulangkan kepada Perancis; 
# Penyerahan Eupen-Malmedy kepada Belgium, Memel kepada Lithuania, daerah Hultschin kepada Czechoslovakia, 
# Poznania iaitu sebahagian Prusia Timur dan Upper Silesia diserah kepada Poland;
# Danzig dijadikan bandar yang bebas; 
# *[[Plebiscites]]* (sejenis pungutan suara) diadakan di sebelah utara Schleswig untuk menyelesaikan isu sempadan Denmark-Jerman;
# Pendudukan dan status istimewa bagi wilayah Saar di bawah kawalan Perancis; 
# Pendudukan Rhineland yang dijadikan kawasan bebas tentera selama lima belas tahun ; 
# Jerman membayar hutang perang sebanyak £6,600 juta; 
# Pengharaman terhadap penggabungan Jerman dan Austria; 
# Menerima pengakuan kesalahan Jerman kerana menyebabkan Perang Dunia I; 
# Provisi untuk perbicaraan bekas Kaiser dan pemimpin perang yang lain; 
# Tentera Jerman terbatas kepada 100,000 orang tanpa tentera kerahan, kereta kebal, artileri berat, bekalan gas beracun, kapal terbang dan kapal udara; 
# Tentera Laut Jerman hanya boleh memiliki kapal di bawah sesaran 10,000 tan untuk "kapal berperisai", dan tidak boleh memiliki kapal selam; 

Perjanjian Versailles merupakan satu tamparan yang cukup hebat kepada rakyat Jerman yang bangga akan kegemilangan mereka yang lampau.

## Rujukan
*  Perjanjian Versailles
Lipas

**Lipas, kecuak** ataupun **cecunguk** merupakan sejenis serangga dalam order **Blattaria** atau **Blattodea**. Lipas kebiasannya tinggal di kawasan gelap dan lembap seperti celah-celah almari dan di bawah sinki.

Terdapat kira-kira 4,500 spesies lipas, kira-kira 30 spesies dikaitkan dengan tempat tinggal manusia dan kira-kira empat spesies terkenal sebagai serangga perosak.

Lipas hidup dengan memakan sisa makanan yang terbiar. Selain itu, ia dikatakan hidup lebih awal di muka bumi sebelum tamadun manusia bermula. Seterusnya, lipas juga dikatakan antara serangga yang sukar dihapuskan. Walaupun letupan atom terkena di muka bumi, ia masih mampu meneruskan kehidupannya.

## Sejarah
Sesetengah tulisan terawal berkenaan cecunguk menggalakkan ia digunakan sebagai ubat. Pedanius Dioscorides (*[[1st century]]*), Kamal al-Din al-Damiri dan Abu Hanifa ad-Dainuri (*[[abad ke-9]]*) kesemuanya menawarkan ubat yang mencadangkan ia digiling dengan minyak atau direbus. Senarai penyakit termasuk sakit telinga, luka dan "masalah peranakan *gynecological*."

Cecunguk turut menyumbang kepada industri pengawalan serangga perosak yang bernilai jutaan ringgit, namun masih gagal menghapuskan ia sepenuhnya.

## Pelbagai
* Terberat adalah 33.5&nbsp;g *[[Macropanesthia rhinoceros]]*.
* Spesies terkecil adalah *[[Attaphila fungicola]]*, mencecah hanya 3&nbsp;mm.

## Pautan luar

* Allpet Roach Forum The world's first online community Cockroach Forum, established in 1998 (updated 2007).
* Blattodea Species File Online world catalogue of cockroaches.
* Blattodea Culture Group Cockroach information and details about a society for the study of cockroaches.
* Public service announcement on cockroaches
* Cockroach pictures shares pictures and facts on cockroaches and their behavior, feeding habits and life cycle.
* UC Davis on cockroaches
* Online book about cockroaches
* Transitional Species in Insect Evolution discusses the evolution of termites from cockroach ancestors
* The cockroach FAQ
* Cockroach gallery
* An illustration by George Rolleston published in 1870 showing the internal organs of a cockroach
* Cockroach information
*Order Blattodea (Cockroaches), Exploring California Insects photos of a few California species

## Rujukan
 
* *Firefly Encyclopedia of Insects and Spiders*, edited by Christopher O'Toole, ISBN 1-55297-612-2, 2002
* *Insects: Their Biology and Cultural History*, Bernhard Klausnitzer, ISBN 0-87663-666-0, 1987
Pengurusan ingatan

**Pengurusan ingatan** (*memory management*) merupakan proses pengurusan ingatan komputer. Secara ringkas, ia merupakan cara pembahagian ingatan kepada program-program bila diminta dan membebaskannya kembali kepada system apabila tidak lagi digunakan. Sesetengah sistem pengendalian membahagikan ingatan kepada kawasan yang berasingan mengikut saiz yang tetap, manakala sesetengah yang lain membenarkan saiz yang berubah-ubah.

Sistem ingatan maya (*virtual memory*) “meningkatkan” kuantiti RAM yang ada menggunakan penyilihan cakera (*disk swapping*), dan kualiti pengurus ingatan maya boleh meberi kesan yang besar kepada prestasi sistem secara keseluruhan.

Untuk komputer x86, sebagai tambahan kepada pengurusan ingatan piawai, DOS telah membawa kepada pembangunan program-program yang dikenali sebagai pengurus ingatan (*memory manager*). Program ini memindahkan sebahagian sistem pengendalian ke luar bahagian biasanya untuk menambahkan jumlah ingatan yang boleh digunakan oleh program lain. Contohnya ialah EMM386 dan QEMM. Ini membolehkan ingatan digunakan melebihi penghalang 640 kb, di mana ingatan selalunya disimpan untuk ROM dan bahagian atas ingatan.

## Faktor pemilihan ingatan
Antara faktor yang mempengaruhi jenis pemillihan ingatan di dalam sesuatu peranti ialah:
* Kekerapan dirujuk
* Kepantasan bertindak balas
* Kuantiti yang diperlukan
* Kos ingatan
Biasanya, jenis ingatan yang pantas adalah lebih mahal.

## Lihat juga
* Ingatan maya
* Pengurusan ingatan OS Mac

## Pautan luar
* Pengurusan Ingatan
* Sistem Pengoperasian: Pengurusan Ingatan
Pembentukan bintang

**Pembentukan bintang** merupakan proses gas dalam awan molekul bertukar membentuk bintang.

Dalam pandangan kini mengenai pembentukan bintang, teras awan molekul (kawasan berkepadatan tinggi) menjadi tidak stabil secara graviti, berpecah dan mula meruntuh. Sebahagian dari daya graviti hilang dalam peranapan ini sebagai haba inframerah, dengan yang lain meningkatkan lagi suhu teras objek tersebut.  Apabila kepadatan dan suhu cukup tinggi, pelakuran deuterium bermula, dan tekanan luaran hasil sinaran memperlahankan (tetapi tidak menghentikan) peranapan tersebut. Bahan dari awan berterusan menghujani ke dalam protobintang. Pada tahap ini aliran dwikutub masih terhasil, kemungkinannya kesan dari momentum sudut bahan yang runtuh. Akhirnya, hidrogen mula bergabung diteras bintang, dan bahan penyalut yang lain mulai hilang.

Tahap proses ini jelas bagi bintang dengan jisim satu jisim suria atau kurang. Bagi bintang berjisim tinggi, tempoh proses pembentukan bintang boleh dibandingkan dengan skala masa lain evolusi mereka, lebih pendek, dan proses tersebut tidak ditetapkan dengan jelas. 
Evolusi lanjut bintang dikaji dalam evolusi najam.

## Rujukan dan bacaan lanjut

Teori peranapan gas di bawah gravitinya sendiri dibangunkan oleh Jeans dan walaupun teori ini tidak menyamai kebanyakan fenomena yang di anggap penting, ia amat berguna dan diguna secara meluas sebagai anggaran kasar. Kertas kerja asal tersedia secara percuma: 

* J. H. Jeans. Philosophical Transactions of the Royal Society of London. Series A, Containing Papers of a Mathematical or Physical Character, Vol. 199. (1902), pp. 1-53. Stable URL: http://links.jstor.org/sici?sici=0264-3952%281902%29199%3C1%3ATSOASN%3E2.0.CO%3B2-H
KM. Ciremai

**KM. Ciremai** merupakan salah sebuah kapal Tentera Laut Indonesia. Ia merupakan sebuah kapal penumpang milik yang asalnya bernama *PT. Pelni* dengan panjang 146.5 meter, lebar 23 meter dan kedalaman 5.9 meter. Kapal ini mampu membawa 2,000 penumpang. Mempunyai kelajuan 20.3 knot, dengan berat kasar 14,200 tan.

Ia dilengkapi dengan 2 enjin Mak 8 M 601 C dan dibina oleh Jos L Meyer.   

Ia dibina di Papenburg, Jerman dan disiapkan pada 8 Mei 1993. 

## Pautan luar
* http://www.rekapola.com/project/001.html
Polis Angkasa Gaban

ialah sebuah siri ''tokusatsu'' kanak-kanak yang mula ditayangkan di slot pukul 7 malam di TV Asahi bermula daripada bulan 5 Mac 1982 dan berakhir pada 25 Februari 1983. Filem animasi ini dihasilkan oleh syarikat Toei dan mengandungi 44 episod. Siri ini menjadi siri sulung dalam francais ''Metal Hero''.

## Sejarah
Pada 1960-an hingga 1970-an menyaksikan era keemasan wira-wira televisyen. Sejak tahun 1960-an hingga 1970-an, banyak siri lain yang dihasilkan termasuk Ultraman, Kamen Rider, Go Rangers dan seterusnya diikuti pula dengan Magma Taishi, Iron King, Spectreman, Lion Maru, dan lain-lain lagi. Syarikat Toei adalah studio yang paling aktif menghasilkan siri-siri pada waktu tersebut. Pada penghujung era tersebut (1982), Syarikat Toei ingin menampilkan suatu siri yang berlainan. Mereka akhirnya menghasilkan "The Uchu Keiji" ataupun "Space Sheriff" (maksud secara terjemahan terus adalah "Inspektor Polis Angkasa" atau "Detektif").

Siri pertama *Uchuu Keiji Gyaban* mendapat sambutan yang menggalakkan dan dianggap berjaya. Oleh sebab inilah siri ini diteruskan pada tahun 1983 dan 1984: Uchuu Keiji Shariban dan Uchuu Keiji Shaider.

Nama sebenar rancangan ini dalam bahasa Jepun ialah *Uchuu Keiji Gyaban*, yang sebenarnya merujuk kepada pelakon Perancis, Jean Gabin yang banyak berlakon menjadi polis di dalam filem-filem Perancis. Selepas itu, tajuk dalam bahasa Inggeris dimudahkan menjadi *Space Cop Gabin*. Walau bagaimanapun, terjemahan dalam bahasa Inggeris yang diberikan oleh orang Jepun adalah "*Space Sheriff Gavan*". Nama Gyaban hanyalah terjemahan terus dari sebutan katakana untuk 'Gavan' (bunyi huruf *v* tidak wujud dalam bahasa Jepun). Antara sebutan-sebutan yang digunakan adalah "Giyaban", "Gaban", "Gavin", "Giyariba".

## Barisan pelakon dan pekerja filem
* Cerita: Shozo Uehara, Mikio Matsushita, Susumu Takahisa, Matsushita Mikio, Abe Kazue, Nagai Tatsuro, Tsutsui Tomomi, Hayashi Tsuyoo
* Pelakon: Kenji Oba (Retsu Ichijouji / Gyaban), Wakiko Kano (Mimi), Kyoko Nashiro (Marin), Toshiaki Nishizawa (Profesor Kom), Sonny Chiba (Voicer), Ken Nishida, Aiko Tachibana (Tsukiko), Noboru Mitsutani
* Pengarah: Yoshiaki Kobayashi, Atsuo Okunaka, Takeshi Ogasawara, Hattori Kazuyasu dan Hideo Tanaka
* Muzik: Michiaki Watanabe
* Lagak Ngeri: Japan Action Club 
* Kesan Khas: Nobuo Yajima

## Siaran antarabangsa dan impak
Di Filipina, ia disiarkan dalam ABS-CBN pada 1987 hingga 1989 dengan penyuaraan Tagalog, dan kemudiannya dalam ABC 5 (kini TV5) dari 1994 hingga 1997 sebagai *Sky Ranger Gavan*. *Sky Ranger Gavan* kemudiannya disiarkan dalam IBC 13/VTV dari 1997 hingga 1998 sebelum ''Jetman'' disiarkan, dan merupakan *Metal Hero* kedua yang disiarkan dalam stesen itu dari 1999 hingga 2000, Siaran semula kemudiannya dibuat dalam ABC 5. Setiap malam minggu, *[[Space Sheriff Shaider]]* selaku penerus *Gavan* disiarkan di negara itu selepas pelancaran *Sky Ranger Gavan*.

Penyiaran di *Gaban* Indonesia dan Malaysia dalam siaran tempatan memperoleh sambutan hangat sehingga perkataan "" itu sendiri memasuki kosa kata tempatan, bererti erti adverba kesungguhan.

## Rujukan
Scotland

**Scotland** merupakan sebahagian daripada United Kingdom dan meliputi bahagian utara Pulau Great Britain dan berkongsi sempadan darat di bahagian selatan dengan England.  Selain itu, Scotland juga mengandungi lebih daripada 790 buah pulau yang termsuk Pulau Arran, Pulau Orkney, Pulau Skye dan lain-lain.

Bandar-bandar bertaraf bandar raya (*city*) di Scotland *(disusun mengikut bilangan penduduk)* termasuk: 
* Glasgow, bandar raya terbesar Scotland
* Edinburgh, ibu negara Scotland
* Aberdeen
* Dundee
* Inverness
* Stirling

Sebelum ini, Kerajaan Scotland  merupakan sebuah negeri yang merdeka sehingga 1 Mei 1707 apabila Kerajaan Scotland disatukan dengan Kerajaan England secara politik membentuk Kerajaan Great Britain melalui Akta Kesatuan 1707 (Acts of Union 1707).

## Sejarah
Sejarah bertulis Scotland bermula semasa zaman pemerintahan Empayar Rom di Britain sekitar tahun 43-410. Pada masa itu, jajahan Rom di Britain dikenali sebagai Britannia dan ia meliputi kawasan-kawasan yang kini dikenali sebagai England dan Wales. Sebahagian daripada Selatan Scotland juga  dikawal secara tidak langsung oleh Empayar Rom. Kawasan di sebelah utara yang tidak dijajahi Rom dikenali sebagai Caledonia, nama Scotland pada zaman tersebut. Caledonia pada masa itu diduduki oleh orang Picts dan orang Scotland Dalriada di kawasan Argyll.

## Bahasa
Bahasa Inggeris, bahasa Gaelik Scotland dan bahasa Scotland merupakan bahasa rasmi di Scotland. Namun begitu, Bahasa Inggeris ialah bahasa utama. Kebanyakan orang Scotland bertutur dalam bahasa Inggeris berloghat Scotland.

Bilangan penutur bahasa Gaelik telah merosot ke kira-kira 1% daripada jumlah penduduk. Penggunaan Bahasa Gaelik adalah terhad di kawasan tanah tinggi dan kepulauan Scotland, contohnya, Kepulauan Western. Pelbagai langkah telah diambil dalam usaha untuk memupuk penggunaan bahasa Gaelik, seperti rancangan television dalam bahasa Gaelik dan sebagainya.

30% daripada jumlah populasi dianggar berupaya berbahasa Scotland.

## Pautan luar
Lembaga Pelancongan Scotland
KRI Aru Ii

Kapal **KRI Aru II** merupakan kapal jenis *Hopper 5000 M3* kepunyaan Tentera laut Indonesia.

KRI Aru II sepanjang 124.40 meter lebar 18 m dan kedalaman 10.30 m dengan kelajuan 12 Knot.

Ia dilengkapi dengan enjin Mak 2 x 3000 KW. KRI Aru II dibina oleh *Volks-Werft*, Stralsund, Jerman.

Ia siap pada tahun 1994 dan merupakan kapal pencarta.
Sel beta

**Sel beta** merujuk kepada sejenis sel yang terdapat pada islet of Langerhans di kelenjar pankreas. Fungsi utama sel beta ialah menghasil dan merembeskan insulin, sejenis hormon yang mengawal tahap glukosa (gula) darah.

Selain insulin, sel beta juga menghasilkan peptida-C yang dianggap produk sampingan penghasilan insulin. Pengukuran tahap peptida-C dapat memberi gambaran tentang jisim sel beta yang hidup.
Pungutan suara

**Pungutan suara** atau **referendum** merupakan satu cara demokratik di mana rakyat boleh mengundi secara langsung tentang sesuatu isu yang tertentu. Biasanya ia bermula dengan petisyen daripada sebilangan rakyat sesebuah negara. Pelbagai isu boleh diundi seperti pilihan untuk menjadi sebuah negara republik atau berpisah dari negara yang lain. Walaupun terdapat beberapa mekanisme yang lain untuk membuat keputusan seperti pilihan raya tetapi ia biasanya melibatkan banyak isu-isu yang berlainan dan pendapat orangramai mengenai satu-satu isu adalah tidak jelas berbanding dengan pungutan suara.
KRI Untung Surapati

**KRI Untung Surapati (372)** merupakan kapal perang tentera laut Indonesia jenis kapal peronda korvet yang sentiasa bersedia mempertahankan negara Indonesia.

Kapal peronda korvet **KRI Untung Surapati** milik Indonesia merupakan kapal peronda korvet jenerasi moden kelas *Type 133.1* yang terbaru menyertai tentera laut Indonesia. Kapal peronda KRI Untung Surapati  memenuhi keperluan Indonesia dan berperanan sebagai kapal anti-kapal selam.

Kapal peronda korvet ini dibina oleh *VEB Peenwerft, Wolgast, Jerman Timur*, yang digunakan seketika oleh tentera laut Jerman Barat. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang kaki-tangan.

Kapal lain dalam kelas yang sama termasuk KRI Kapitan Patimura, KRI Untung Surapati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basri, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut "anti-submarine warfare".

KRI Untung Surapati bersaiz 75.2meter x 9.78meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

## TORPEDO

KRI Untung Surapati dilengkapi dengan empat tiub pelancar torpedo 15.7 inci.

## PELURU BERPANDU

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. 

Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (*Deep Charge*).

## MERIAM

Meriam utama kapal perang Untung Surapati yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna. 

## PENANGKIS "COUNTERMEASURES"

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas *Watch Dog intercept*.

Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob. 

## PENGESAN

Untung Surapati memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning". 

Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

## TUJAHAN

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.

## Pautan luar
*